《古风送钱定国显道 其二》
宋代·程俱

中林有幽华，乃擅一国香。终年不自见，道路草木长。

应知当门病，要谢移根伤。终恐荷锄人，溯风袭流芳。

纫之琼瑶佩，致彼君子堂。永捐盈腰艾，扈服不可忘。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。